ໂທລະເລກຂອງ ທ່ານນາຍົກລັດຖະມົນຕີ ຫງວຽນເຕິນຢຸງ: ຮັບປະກັນຄວາມປອດໄພໃຫ້ IPU-132
ທ່ານນາຍົກລັດຖະມົນຕີ ຫງວຽນເຕິນຢຸງ
ໃນລະຫວ່າງວັນທີ 28/3-1/4, ກອງປະຊຸມໃຫຍ່ລັດຖະສະພາລະຫວ່າງຊາດໂລກຄັ້ງທີ 132 (IPU-132) ຈະຈັດຕັ້ງຢູ່ນະຄອນຫຼວງ ຮ່າໂນ້ຍ ແລະ ມີການເຄື່ອນໄຫວຫຼາຍຢ່າງຢູ່ບາງທ້ອງຖິ່ນ. ໂທລະເລກຂອງທ່ານນາຍົກລັດຖະມົນຕີ ຫງວຽນເຕິນຢຸງ ຝາກເຖິງບັນດາກະຊວງ, ຂະແໜງການ, ທ້ອງຖິ່ນທີ່ກ່ຽວຂ້ອງຊີ້ແຈ້ງວ່າ: ເລື່ອງຈັດຕັ້ງ IPU-132 ສຳເລັດຜົນ ຈະຍົກສູງອິດທິພົນຊື່ສຽງຂອງປະເທດ ແລະ ສະພາແຫ່ງຊາດ ຫວຽດນາມ, ປະກອບສ່ວນຊຸກຍູ້ການພົວພັນມິດຕະພາບ, ການຮ່ວມມືລະຫວ່າງ ຫວຽດນາມ ກັບບັນດາປະເທດ ແລະ ບັນດາອົງການຈັດຕັ້ງສາກົນ; ຍົກສູງບົດບາດທີ່ຕັ້ງຂອງ ຫວຽດນາມ ຢູ່ໃນໂລກ. ທ່ານນາຍົກລັດຖະມົນຕີ ຮຽກຮ້ອງວ່າ ເພື່ອຮັບປະກັນຄວາມປອດໄພໃຫ້ IPU-132 ຢ່າງເດັດຂາດ, ບັນດາກະຊວງ, ຂະແໜງການ, ທ້ອງຖິ່ນທີ່ກ່ຽວຂ້ອງ, ຜັນຂະຫຍາຍວິທີປ້ອງກັນ, ຮັບປະກັນຄວາມປອດໄພໃຫ້ IPU-132 ຢ່າງເດັດຂາດ. ກຳແໜ້ນສະພາບກ່ອນ, ພາຍໃນ ແລະ ພາຍຫຼັງກອງປະຊຸມດຳເນີນ, ບໍ່ປະໃຫ້ເຫດເກີດຂຶ້ນໂດຍບັງເອີນ; ບໍ່ປະໃຫ້ບັນດາເປົ້າໝາຍສວຍໂອກາດ ເພື່ອລ່ວງລະເມີດຄວາມສະຫງົບປອດໄພ, ຄວາມເປັນລະບຽບຮຽບຮ້ອຍ, ສົ່ງຜົນສະທ້ອນເຖິງບັນດາການເຄື່ອນໄຫວຂອງກອງປະຊຸມໃຫຍ່; ສົມທົບກັບບັນດາທ້ອງຖິ່ນ ເພື່ອຮັບປະກັນຄວາມເປັນລະບຽບຮຽບຮ້ອຍທາງຄົມມະນາຄົມ; ປະຕິບັດວຽກງານອະນາໄມສິ່ງແວດລ້ອມ, ປ້ອງກັນຕ້ານໂລກລະບາດ, ຄວາມປອດໄພ ແລະ ສຸຂະອະນາໄມຂອງອາຫານໃນບໍລິເວນເປັນຢ່າງດີ.
(ແຫຼ່ງຄັດຈາກ VOV)